Dialogisk læsning

(De forskellige farver relaterer til den farve ramme, som omkranser billedmaterialet)

**Hvorfor bruges dialogkort?**

Når man læser med børnene, er det godt at tænke på, at samtalen om det man læser er en vigtig faktor for udvikling af sproget. Dialogkortene er tænkt som inspiration til, hvilke samtaleemner man kan komme omkring ift. bogens indhold. Med dialogkortene kan det sproglige indhold gennem samtale foldes endnu mere ud for børnene. Det er vigtigt at justere niveauet ift. børnegruppen. Der er lagt op til både faktasvar ift.bogens indhold men også lidt mere reflektoriske spørgsmål, hvor børnene kan bruge deres erfaringer og forestillingsevne i dialogen.

**Ideer til anvendelse af dialogkort?**

* Når børnene kender handlingen i bogen efter et par oplæsninger kan dialogkortene bruges
* Brug bogen sammen med kortene, så I kan bladre i bogen efter svarene
* Træk et kort fra en pose og se om børnene på skift kan svare på fx faktaspørgsmålene
* Vend et kort og tal på skift med børnene om teksten på kortet
* Følg børnenes interesse for indholdet og brug gerne disse gode dialogstartere:
* ”Gad vide om…?”
* ”Hvad tror du…?”
* ”Ved du hvad det betyder at…?”
* ”Hvad er mon det…?”
* ”Hov! Se der – hvad tror du, at der sker der?”